આટલું જ વળતર મળ્યા પછી પણ, આ રકમનો કેટલોક ભાગ પોતાના જેવા જ કોમવાદી અત્યાચારથી પીડિત અને ન્યાય માટે ઝઝૂમી રહેલાઓ માટે અને  પોતાની દીકરી સાલેહાના કમકમાટી ભર્યા મોત માટે તેણીની યાદમાં પીડિતોના બાળકોના સારા ભવિષ્ય માટે તેમના શિક્ષણ પાછળ ખર્ચ કરવાનું ખુદ બિલ્કીસબાનુએ બુધવારે દિલ્હીમાં હકડેઠઠ ભરેલી પત્રકાર પરિષદમાં પોતાના પતિ અને આખાય ન્યાયસફરમાં સતત સાથ આપનારા યાકૂબખાન સાથે અશ્રુભીની આંખોએ જણાવ્યું હતું અને તેણીએ એમ પણ કહ્યું કે તે આખીય ન્યાયસફરના અંતે પોતાના અથાક સંઘર્ષ પછી પોતાની મોટી દીકરીને વકીલાત પણ કરાવશે જ.